Dzul Karnain Ithnain

Dzul Karnain Bin Ithnain menggunakan nama pena Iskandar Dzul Karnain H.M. dalam bidang penulisan.  Dilahirkan pada 10 Mac 1954 dan berasal dari Muar, Johor.  Beliau yang juga abang kepada motivator terkenal, Dr.HM. Tuah Iskandar Al-Hajj ini merupakan seorang pendidik sepenuh masa.  Kecintaan beliau terhadap sastera menjadikan beliau aktif dalam Persatuan Penulis Johor (PPJ) dan Gabungan Penulis Nasional (GAPENA).  Berkahwin dengan anak kelahiran Klebang Besar, Melaka, beliau dan pasangan dikurniakan 6 orang cahaya mata terdiri dari 4 anak lelaki dan 2 orang anak perempuan.  Beliau mula berjinak-jinak dengan dunia penulisan sejak dari bangku sekolah lagi.  Peluang menyertai peraduan-peraduan di akhbar tempatan diambil dengan niat untuk membantu keluarga.  Kesusahan dari kecil menjadi titik tolak beliau dalam mengorak langkah ke dalam dunia penulisan.